hotchpotch/miracl-hf-unified huggingface dataset:
হরি নদী
হরি নদী বাংলাদেশের দক্ষিণ-পশ্চিমাঞ্চলের যশোর ও খুলনা জেলার একটি নদী। নদীটির দৈর্ঘ্য ১৫ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৬।
হরি নদীটি যশোর জেলার অভয়নগর উপজেলার পায়রা ইউনিয়ন এলাকায় প্রবহমান মুক্তেশ্বরী টেকা নদী হতে উৎপত্তি লাভ করেছে। অতঃপর এই নদীর জলধারা খুলনা জেলার ডুমুরিয়া উপজেলার খরনিয়া ইউনিয়ন পর্যন্ত প্রবাহিত হয়ে হাপরখালী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।
হরিহর নদী
হরিহর নদী বাংলাদেশের দক্ষিণ-পশ্চিমাঞ্চলের যশোর জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ১৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হরিহর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৭।
হরিহর নদীটি যশোর জেলার মনিরামপুর উপজেলার রুহিতা ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। কিন্তু বর্তমানে এর উৎসমুখ বন্ধ হয়ে যাওয়ায় নদীটি কাশিমনগর ইউনিয়নের একটি নিম্নভূমি থেকে উৎপত্তি লাভ করেছে বলে মনে হয়। এই নদীর জলধারা একই জেলার মনিরামপুর ও কেশবপুর উপজেলার মধ্য দিয়ে প্রবাহিত হয়ে হাপরখালী নদীতে নিপতিত হয়েছে। নদীটির বেশ কিছু অংশে এখন তেমন পানি থাকে না। কোথাও নদীটি ক্ষীণ প্রবাহপথে পরিণত হয়েছে। নদীটি জোয়ার ভাটার প্রভাবে প্রভাবিত।
জিয়ান্নি ইনফান্তিনো
জিওভান্নি ভিনসেঞ্জো ইনফান্তিনো (; জন্ম: ২৩ মার্চ, ১৯৭০) ব্রিগে জন্মগ্রহণকারী সুইস ফুটবল প্রশাসক ও বর্তমান ফিফা সভাপতি। ইতালীয় ও সুইস - উভয় দেশের নাগরিক তিনি। ২০০৯ সাল থেকে উয়েফা'র মহাসচিবের দায়িত্বে রয়েছেন জিয়ান্নি ইনফান্তিনো। ২৬ ফেব্রুয়ারি, ২০১৬ তারিখে ফিফা'র এক্সট্রাঅর্ডিনারী কংগ্রেসে তাঁকে ফিফা'র সভাপতিরূপে নির্বাচিত করা হয়।
আগস্ট, ২০০০ সালে উয়েফায় কাজ করতে শুরু করেন। জানুয়ারি, ২০০৪ সালে উয়েফার বৈধ কার্যক্রম ও ক্লাব নিবন্ধন বিভাগের পরিচালক হিসেবে মনোনীত হন। ২০০৭ সালে উয়েফার উপ-মহাসচিব হন ও অক্টোবর, ২০০৯ সালে উয়েফার মহাসচিব হন। এসময়ে উয়েফা আর্থিক স্বচ্ছতা খেলার প্রবর্তন ঘটায় ও ক্ষুদ্র জাতীয় সংস্থাগুলোকে আর্থিক সহায়তা প্রদান করে। ২০১৬ সালে উয়েফা ইউরো প্রতিযোগিতায় ২৪ দলে সম্প্রসারণের বিষয়ে তিনি দৃষ্টি রাখছেন।
২০১৫ সালে গ্রীক সরকারের নতুন ক্রীড়া নীতি প্রবর্তনের বিষয়ে সরকারের সাথে আলোচনায় নেতৃত্ব দেন। আন্তর্জাতিক ফুটবলে সরকারের হস্তক্ষেপের ফলে হেলেনিক ফুটবল ফেডারেশন কর্তৃক গ্রিক সরকারকে সতর্কবার্তা প্রদানে নীতিগত সমর্থন ব্যক্ত করেন।
ফিফার পুণর্গঠন কমিটির অন্যতম সদস্য ছিলেন ইনফান্তিনো। ২৬ অক্টোবর, ২০১৫ তারিখে উয়েফা নির্বাহী কমিটির অনুমোদনক্রমে ২০১৬ সালের ফিফা এক্সট্রাঅর্ডিনারী কংগ্রেসে সভাপতি হিসেবে নিজ প্রার্থীতা দাখিল করেন। একই দিনে তিনি তাঁর প্রার্থীতা নিশ্চিত করেন ও প্রয়োজনীয় সমর্থনের জন্য আহ্বান জানান। তিনি ফিফা বিশ্বকাপে ৪০ দলের অংশগ্রহণের বিষয়ে বিস্তৃতি ঘটাতে চান।
২৬ ফেব্রুয়ারি, ২০১৬ তারিখে তিন বছর মেয়াদে ফিফা সভাপতিরূপে নির্বাচিত হন। ৮ অক্টোবর, ২০১৫ তারিখে সাবেক সভাপতি সেপ ব্ল্যাটারকে বহিষ্কার ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরণের কর্মকাণ্ডে অংশগ্রহণের বিষয়েও তাঁকে নিষেধাজ্ঞা প্রদান করার পর ক্যামেরুনের ইসা হায়াতু ভারপ্রাপ্ত সভাপতির দায়িত্ব পালনের পর তিনি এ দায়িত্ব লাভ করেন।
ফ্রাইবার্গ বিশ্ববিদ্যালয়ে আইনশাস্ত্রে অধ্যয়ন করেন। ইতালী, ফরাসী ও জার্মান ভাষায় অনর্গল কথা বলতে অভ্যস্ত তিনি। এছাড়াও, ইংরেজি, স্পেনীয় ও আরবী ভাষায়ও তাঁর দখল রয়েছে। নিউচাতেল বিশ্ববিদ্যালয়ের অধীনে আন্তর্জাতিক ক্রীড়া শিক্ষা কেন্দ্রের মহাসচিব হিসেবে কাজ করেছেন।
লেবানীয় লিনা আল আশকারের সাথে পরিণয়সূত্রে আবদ্ধ তিনি। তাদের সংসারে চার সন্তান রয়েছে। ইতালীয় সিরি এ ক্লাব ইন্টার মিলানের একনিষ্ঠ সমর্থক তিনি।
হামকুড়া নদী
হামকুড়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১১ কিলোমিটার, গড় প্রস্থ ২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হামকুড়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৮।
পাণ্ডব নদীটি খুলনা জেলার ডুমুরিয়া উপজেলার ডাকাতিয়া বিল হতে উৎপত্তি লাভ করেছে। অতঃপর এই নদীর জলধারা খুলনা জেলার ডুমুরিয়া উপজেলা পর্যন্ত প্রবাহিত হয়ে ভদ্রা নদীতে নিপতিত হয়েছে। পরবর্তীকালে বিল ডাকাতিয়ার সাথে বেড়ীবাঁধের জন্য সংযোগ বিচ্ছিন্ন হয়ে যাওয়ায় নদীটি শুকিয়ে যেতে থাকে। বর্তমানে নদীতে কোনো পানিপ্রবাহ নেই। নদীটি জোয়ার ভাটার প্রভাবে প্রভাবিত নয়।
হাড়িয়া নদী
হাড়িয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৪ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাড়িয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৯৯।
হাড়িয়া নদীটি খুলনা জেলার পাইকগাছা উপজেলার লতা ইউনিয়ন এলাকায় প্রবহমান গুনাখালি নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার গদাইপুর ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। নদীটির তেমন কোনো শাখা-প্রশাখা নেই। নদীটির উজানের তুলনায় ভাটির দিক অধিক প্রশস্ত এবং উজানের দিকের অনেকটা শুকিয়ে গেছে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।
হেলিকোব্যাক্টার পাইলোরি
হেলিকোব্যাক্টার পাইলোরি, () যা পূর্বে ক্যাম্পাইলোব্যাক্টার পাইলোরি, নামে পরিচিত ছিলো, একটি গ্রাম-নেগেটিভ মাইক্রো-এরোফিলিক ব্যাক্টেরিয়াম। এটা সাধারণত পাকস্থলীতে পাওয়া যায়।এই ব্যাক্টেরিয়া দ্বারা আক্রান্ত ৮০ শতাংশ লোক কোনো উপসর্গ ছাড়ায় স্বাভাবিক জীবনযাপন করতে পারে। এটি পেপটিক আলসার ও পাকস্থলীর ক্যান্সার করতে পারে।
সারা বিশ্বে ৫০ শতাংশের বেশি ব্যক্তির পাকস্থলীতে এই ব্যাক্টেরিয়ার উপস্থিতি রয়েছে। উন্নত দেশগুলোর তুলনায় উন্নয়নশীল দেশে এর প্রাদুর্ভাব বেশি।
১৯৮২ সালে অস্ট্রেলিয়া-র ডাক্তার ব্যারি মার্শাল ও রবিন ওয়ারেন গ্যাস্ট্রাইটিস ও আলসারে আক্রান্ত রোগীর পাকস্থলী-তে হেলিকোব্যাক্টার পাইলোরি শনাক্ত করেন, এজন্য ২০০৫ সালে তাদের নোবেল পুরস্কার প্রদান করা হয়। সেসময় একটা সাধারণ ধারণা প্রচলিত ছিলো যে পাকস্থলীর অম্লীয় পরিবেশে কোনো ব্যাক্টেরিয়া বাঁচতে পারবে না।
শের-ই-বাংলা জাতীয় ক্রিকেট স্টেডিয়ামে আন্তর্জাতিক ক্রিকেটে পাঁচ-উইকেট লাভের তালিকা
শের-ই-বাংলা জাতীয় ক্রিকেট স্টেডিয়াম বাংলাদেশের রাজধানী ঢাকার মিরপুরে অবস্থিত আইসিসি অনুমোদিত একটি আন্তর্জাতিক ক্রিকেট মাঠ যেখানে আঞ্চলিক খেলাসহ আন্তর্জাতিক ক্রিকেট ম্যাচ আয়োজিত হয়। অবিভক্ত বাংলার প্রখ্যাত নেতা এ কে ফজলুল হকের উপাধি শের-ই-বাংলা থেকে এ স্টেডিয়ামের নামকরণ করা হয়। পূর্বে এটি মিরপুর স্টেডিয়াম নামে পরিচিত ছিল। ভেন্যূটি ২০০৪ সালে বাংলাদেশ ক্রিকেট বোর্ড কর্তৃক বঙ্গবন্ধু জাতীয় স্টেডিয়ামের পরিবর্তে পুরুষ ও মহিলা উভয় জাতীয় দলের নিজস্ব মাঠ হিসাবে অধিগ্রহণ করা হয়। একটি আন্তর্জাতিক পর্যায়ের ম্যাচের জন্য এর দর্শক ধারণ ক্ষমতা ২৫,০০০ হাজার। এ মাঠে প্রথম একদিনের আন্তর্জাতিক (ওডিআই) ম্যাচ ২০০৬ সালে বাংলাদেশ ও জিম্বাবুয়ের মধ্যে অনুষ্ঠিত হয় এবং ২০০৭ সালে বাংলাদেশ ও ভারত খেলার মাধ্যমে এ মাঠের টেস্ট অভিষেক ঘটে। নভেম্বর ২০১৬ পর্যন্ত, এ মাঠে ১৫টি টেস্ট এবং ৯৮টি ওডিআই ম্যাচ অনুষ্ঠিত হয়েছে।
আন্তর্জাতিক ক্রিকেট এক ইনিংসের পাঁচ বা তার চেয়ে বেশি উইকেট লাভকারী বোলারকে ইংরেজিতে “ফাইভ-উইকেট হল” বা "ফাইভ ফর" বা "ফিফার" বলে ডাকা হয়ে থাকে। এটিকে ক্রিকেটের একটি উল্লেখেযোগ্য কৃতিত্ব হিসাবে গণ্য করা হয়। শের-ই-বাংলা স্টেডিয়ামে প্রথম পাঁচ উইকেট লাভকারী বোলার হলেন ভারতীয় ক্রিকেটার জহির খান। তিনি বাংলাদেশের বিরুদ্ধে ২০০৭ সালে এক ইনিংসে ৩৪ রানের বিনিময়ে ৫ উইকেট সংগ্রহ করেছিলেন। এ স্টেডিয়ামের ইতিহাসে সোহাগ গাজী একমাত্র বোলার যিনি তার টেস্ট অভিষেক ম্যাচে ৭৪ রানের বিনিময়ে ৬টি উইকেট লাভ করেন। তবে সবচেয়ে সেরা পাঁচ উইকেট লাভকারী টেস্ট বোলার হলেন বাংলাদেশের তাইজুল ইসলাম। তিনি ২০১৪ সালে জিম্বাবুয়ের বিপক্ষে ৩৯ রানের বিনিময়ে ৮ উইকেট লাভ করেন। টেস্ট ক্রিকেটে সর্বশেষ মেহেদী হাসান ৬ উইকেট লাভ করে, সে ৭৭ রানের বিনিময়ে এ উইকেট তুলে নেয়। নভেম্বর ২০১৬ পর্যন্ত, শের-ই-বাংলা স্টেডিয়ামে টেস্ট ক্রিকেটের ২৩ জন বোলার পাঁচ উইকেট লাভ করেছেন।
নভেম্বর ২০১৬ পর্যন্ত, শের-ই-বাংলা স্টেডিয়ামে একদিনের আন্তর্জাতিক ক্রিকেট ওডিআইয়ে ১৬ জন বোলার পাঁচ উইকেট লাভ করে। ওডিআইয়ে বাংলাদেশের ফরহাদ রেজা প্রথম পাঁচ উইকেট লাভকারী। ফরহাদ ২০০৮ সালে আয়ারল্যান্ডের বিপক্ষে ৪২ রানে বিনিময়ে ৫ উইকেট তুলে নেন। এ মাঠে ওডিআই অভিষেকে পাঁচ উইকেট লাভ করেন ৩ জন বোলার। তারা হলেন তাসকিন আহমেদ, মুস্তাফিজুর রহমান ও কাগিসো রাবাদা। তাদের মধ্যে রাবাদা তার অভিষেক ম্যাচে হ্যাট্রিক করেছিলেন। তিনি ১৬ রানের বিনিময়ে ৬ উইকেট লাভ করেছিলেন। এ মাঠের সবচেয়ে সেরা বোলার হলেন স্টুয়ার্ট বিনি। তিনি ৪ রানে ৬ উইকেট নিয়েছিলেন। এক দিনের আন্তর্জাতিক ক্রিকেটে সর্বশেষ ইংল্যান্ডের জ্যাকি বেল ৫১ রানের বিনিময়ে বাংলাদেশের বিপক্ষে ৫ উইকেট নেয়।
হাপরখালী নদী
হাপরখালী নদী বাংলাদেশের দক্ষিণ-পশ্চিমাঞ্চলের সাতক্ষীরা, যশোর ও খুলনা জেলার একটি নদী। নদীটির দৈর্ঘ্য ৪৯ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাপরখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০০।
হাপরখালী নদীটি সাতক্ষীরা জেলার কলারোয়া উপজেলার দিয়ারা ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। অতঃপর এই নদীর খুলনা জেলার ডুমুরিয়া উপজেলার খরনিয়া ইউনিয়ন পর্যন্ত প্রবাহিত হয়ে তেলিগঙ্গা-ঘেংরাইল নদীতে নিপতিত হয়েছে। নদীটির উজানের দিকের অনেকটা অংশ সম্পূর্ণ শুকিয়ে গেছে, ভাটির দিকে সীমিত পরিসরে নৌযান চলাচল করতে দেখা যায়। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।
জাম্বুরী পার্ক
জাম্বুরি পার্ক বাংলাদেশের বাণিজ্যিক রাজধানী চট্টগ্রামের একটি উন্মুক্ত উদ্যান। এটি আগ্রাবাদের এস এম মোরশেদ সড়কে অবস্থিত। ২০১৮ সালে ৮ দশমিক ৫৫ একর জমির ওপর উদ্যানটি প্রতিষ্ঠিত করা হয়।
২০১৮ সালের ৮ সেপ্টেম্বর, শনিবার বিকেল সাড়ে চারটায় গৃহায়ন ও গণপূর্তমন্ত্রী ইঞ্জিনিয়ার মোশাররফ হোসেন পার্কটি উদ্বোধন করেন।
দীর্ঘ চক্রাকার হাটার পথ আর ৮ হাজার রানিং ফুটের উদ্যানটিতে র‍য়েছে প্রায় ৫০ হাজার বর্গফুটের জলাধার, যার কিনারায় র‍য়েছে বসবার জন্য তিনটি বড় গ্যালারি। জলাধারের পাশে রয়েছে দুইটি পাম্প হাউস। এছাড়াও র‍য়েছে সাড়ে পাঁচশ আলোক বাতির পাশাপাশি বর্ণিল ফোয়ারা। উদ্যানের চারপাশে চারটি স্থাপনার মধ্যে রয়েছে, দুইটি টয়লেট ব্লক, একটি গণপূর্ত রক্ষণাবেক্ষণ অফিস ও একটি বৈদ্যুতিক উপকেন্দ্র। প্রবেশের জন্য রয়েছে ৬টি ফটক। স্থাপত্য অধিদপ্তরের নকশায় উদ্যানটিতে রোপণ করা হয়েছে সোনালু, নাগেশ্বর, চাঁপা, রাধাচূড়া, বকুল, শিউলি, সাইকাস, টগর, জারুলসহ ৬৫ প্রজাতির ১০ হাজার গাছের চারা।
হাবরখালী নদী
হাবরখালী নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৮ কিলোমিটার, গড় প্রস্থ ২৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাবরখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০১।
হাবরখালী নদীটি খুলনা জেলার পাইকগাছা উপজেলার দেলুতি ইউনিয়ন এলাকায় প্রবহমান ভদ্রা নদী হতে উৎপত্তি লাভ করেছে। অতঃপর এই নদীর জলধারা খুলনা জেলার একই উপজেলার দেলুতি ইউনিয়ন পর্যন্ত প্রবাহিত হয়ে শিবসা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
আগ্রাবাদ সংযোগ সড়ক
আগ্রাবাদ সংযোগ সড়ক বাংলাদেশের চট্টগ্রাম শহরের আগ্রাবাদ এলাকায় অবস্থিত প্রধান বাণিজ্যিক সড়ক। এটি শহরের দক্ষিণে ডবলমুরিং থানা হতে হালিশহর থানা পর্যন্ত বিস্তৃত। মাঝখানে সড়কটি বেপারী পাড়া, শান্তিবাগ হয়ে হালিশহর বড়পোল মোড় পর্যন্ত এগিয়েছে।
আগ্রাবাদ বাদামতলী মোড় থেকে নগরীর পশ্চিম দিকে হালিশহর বড়পোল মোড় পর্যন্ত এই সড়ক বিস্তৃত।
হিশনা-ঝাঞ্চা নদী
হিশনা-ঝাঞ্চা নদী বাংলাদেশের দক্ষিণ-পশ্চিমাঞ্চলের কুষ্টিয়া ও মেহেরপুর জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হিশনা-ঝাঞ্চা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০২।
হিশনা-ঝাঞ্চা নদীটি কুষ্টিয়া জেলার দৌলতপুর উপজেলার রামকৃষ্ণপুর ইউনিয়ন এলাকায় প্রবহমান পদ্মা নদী হতে উৎপত্তি লাভ করেছে। অতঃপর এই নদীর জলধারা মেহেরপুর জেলার গাংনী উপজেলার মাঠমুড়া ইউনিয়ন পর্যন্ত প্রবাহিত হয়ে মাথাভাঙ্গা নদীতে নিপতিত হয়েছে। উৎপত্তিস্থল হতে ভেড়ামারা উপজেলার মধুপুর ইউনিয়ন পর্যন্ত নদীটি হিশনা নামে পরিচিত। অতঃপর ঝাঞ্চা নাম ধারণ করে মাঠমুড়া ইউনিয়নের মধ্য দিয়ে প্রবাহিত হয়ে মাথাভাঙ্গা নদীর সাথে মিশেছে। এ নদী ক্রমশ ভরাট হয়ে যাচ্ছে। শুষ্ক মৌসুমে তেমন পানির প্রবাহ থাকে না। এ সময় নদীর কিছু অংশে চাসাবাদ করা হয়। নদীটি জোয়ার ভাটার প্রভাবে প্রভাবিত।
চট্টগ্রাম বিশ্ববিদ্যালয় রেলওয়ে স্টেশন
চট্টগ্রাম বিশ্ববিদ্যালয় রেলওয়ে স্টেশন বাংলাদেশের চট্টগ্রামে অবস্থিত একক প্লাটফর্ম বিশিষ্ঠ দেশের একমাত্র বিশ্ববিদ্যালয় রেলওয়ে স্টেশন।
চট্টগ্রাম বিশ্ববিদ্যালয় রেলওয়ে স্টেশন চট্টগ্রাম জেলার হাটহাজারী উপজেলায় চট্টগ্রাম বিশ্ববিদ্যালয় সড়কের পাশে অবস্থিত।
এই স্টেশনে চট্টগ্রাম বিশ্ববিদ্যালয়ের শিক্ষার্থীদের যাতায়াতের জন্য ১০টি বগি বিশিষ্ট দুইটি শাটল ট্রেনের ব্যবস্থা রয়েছে। ট্রেনগুলো বটতলি রেলওয়ে স্টেশন থেকে চট্টগ্রাম বিশ্ববিদ্যালয় রেলওয়ে স্টেশন এবং সেখান থেকে বটতলি রেলওয়ে স্টেশন পর্যন্ত নির্ধারিত সময়সূচী অনুযায়ী যাতায়াত করে।
আখিরা-মাচ্চা নদী
আখিরা-মাচ্চা নদী বাংলাদেশের উত্তর-পশ্চিমাঞ্চলের রংপুর, গাইবান্ধা ও দিনাজপুর জেলার একটি নদী। নদীটির দৈর্ঘ্য ৮৪ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আখিরা-মাচ্চা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১।
আখিরা-মাচ্চা নদীটি রংপুর জেলার মিঠাপুকুর উপজেলার খোরাগাছ ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদী পীরগঞ্জ, সাদুল্লাপুর ও পলাশবাড়ী উপজেলা অতিক্রম করে দিনাজপুর জেলার ঘোড়াঘাট উপজেলার ঘোড়াঘাট পৌরসভা পর্যন্ত প্রবাহিত হয়ে করতোয়া, নীলফামারী, নদীতে নিপতিত হয়েছে। ভাটিতে নদীটি মাচ্চা নামে পরিচিত। মৌসুমি প্রকৃতির এই নদীতে শুকনো মৌসুমে পানির প্রবাহ থাকে না, নদীটি অনেকটা শুকিয়ে যায়। সে সময় নদীর কোলজুড়ে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। সে সময় নদীর দুকূল উপচে তীরবর্তী এলাকায় বন্যার পানি প্রবাহিত হয়।
বিজয় হাজারে
বিজয় স্যামুয়েল হাজারে (; জন্ম: ১১ মার্চ, ১৯১৫ - মৃত্যু: ১৮ ডিসেম্বর, ২০০৪) মহারাষ্ট্র রাজ্যে জন্মগ্রহণকারী বিখ্যাত ভারতীয় ক্রিকেটার ছিলেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। পাশাপাশি ডানহাতে মিডিয়াম পেস বোলিংয়েও পারদর্শিতা দেখিয়েছেন তিনি।
ভারত ক্রিকেট দলের অন্যতম সদস্য হিসেবে ১৪ টেস্টে অধিনায়কত্ব করেন। ভারতের টেস্ট মর্যাদাপ্রাপ্তির প্রায় বিশ বছর পর ২৫তম টেস্টে দলের প্রথম বিজয়ে নেতৃত্ব দিয়েছিলেন বিজয় হাজারে।
শিক্ষক পিতার আট সন্তানের অন্যতম হাজারে তৎকালীন বোম্বে প্রেসিডেন্সির সাংলি এলাকায় ১৯১৫ সালে জন্মগ্রহণ করেন।
হাজারের টেস্ট রেকর্ড বেশ সমৃদ্ধ ছিল। ৩০ টেস্টে ৪৭.৬৫ গড়ে ৭ সেঞ্চুরি সহযোগে ২,১৯২ রান করেন। টেস্টে ২০ উইকেট লাভ করেছেন। তন্মধ্যে ডোনাল্ড ব্র্যাডম্যান তিনবার তাঁর শিকারে পরিণত হন। ১৯৪৭-৪৮ মৌসুমে স্বাগতিক অস্ট্রেলিয়ার বিপক্ষে অ্যাডিলেডে ১১৬ ও ১৪৫ রান সংগ্রহ করেছিলেন।
১৯৫১-৫২ মৌসুমে মাদ্রাজে সফরকারী ইংল্যান্ডের বিপক্ষে ভারত দল ইনিংস ও ৮ রানের বিশাল ব্যবধানে জয় পায় যা তাঁর অধিনায়কত্বে একমাত্র জয়। ঐদিনই রাজা ষষ্ঠ জর্জ মৃত্যুবরণ করেছিলেন।
বৈশ্বিক দৃষ্টিকোণে তিনি সহজাত অধিনায়কের অধিকারী ছিলেন না। ফলশ্রুতিতে তাঁর ব্যাটিং বেশ ক্ষতিগ্রস্ত হয়। তাঁর প্রধান প্রতিদ্বন্দ্বী বিজয় মার্চেন্টের মতে, 'অধিনায়কের দায়িত্ব পালন করায় হাজারে ভারতের সেরা ব্যাটসম্যান হতে পারেননি'।
প্রথম ভারতীয় ক্রিকেটার হিসেবে টেস্টের উভয় ইনিংসে সেঞ্চুরি করেন। অ্যাডিলেড ওভালের ঐ টেস্টে ১১৬ ও ১৪৫ রান তুললেও তাঁর দল পরাজয়বরণ করেছিল। অন্যদিকে, ১৯৫১-৫২ মৌসুমে সফরকারী ইংল্যান্ডের বিপক্ষে কানপুরে অনুষ্ঠিত টেস্টের উভয় ইনিংসে জোড়া শূন্য লাভ করেন তিনি। এছাড়াও প্রথম ভারতীয় হিসেবে পরপর তিন টেস্টে সেঞ্চুরি হাঁকিয়েছিলেন তিনি।
ক্রিকেট থেকে বিদায় নেবার অল্প কিছুদিন পর ভারতের টেস্ট দল নির্বাচক হন।
তাঁর নামানুসারে ভারতের আঞ্চলিক ক্রিকেট প্রতিযোগিতা বিজয় হাজারে ট্রফি নিয়মিতভাবে অনুষ্ঠিত হয়। জসু প্যাটেলের সাথে তাঁকেও যৌথভাবে পদ্মশ্রী পদকে ভূষিত করা হয়।
দীর্ঘদিন ক্যান্সারজনিত রোগে আক্রান্ত থাকার পর ডিসেম্বর, ২০০৪ সালে তাঁর দেহাবসান ঘটে।
টেক্স
টেক্স ( অথবা , ) একটি টাইপসেটিং প্রোগ্রাম যা ডোনাল্ড কানুথ কর্তৃক প্রস্তুতকৃত, ১৯৭৮ সালে প্রকাশিত হয়।
কায়ারদিল্দ ভাষা
কায়ারদিল্দ একটি তাঙ্কিক ভাষা যা অবশিষ্ট দশ জনের চেয়ে কম অনর্গল ভাষাভাষী লোকের কথ্য ভাষা। এই ভাষা পরিবার এর অন্য সদস্যদের মধ্যে লারদিল, যুকুল্টা (গঙ্গালিডা) এবং ইয়াংকাল অন্তর্ভুক্ত।
এটা তার অনেক অস্বাভাবিক কারকের জন্য বিখ্যাত, যেখানে চার স্তর পর্যন্ত কারক বিদ্যমান, গুচ্ছ-স্তরে ব্যবহার থেকে বাস্তবমুখী কারণের সংকেতের সম্পর্ক এবং প্রায়োগিক ক্ষেত্রে, এবং শেষে আরেক সেট ক্রিয়া কারক বিদ্যমান যা গঠনগত দিক থেকে সেগুলোকে বিশেষ্য থেকে ক্রিয়া তে রূপান্তর করে।
জুলফিকার (চলচ্চিত্র)
জুলফিকার একটি ভারতীয় বাংলা চলচ্চিত্র।এই ছবিটি পরিচালনা করেছেন বিখ্যাত পরিচালক সৃজিত মুখোপাধ্যায়। এই ছবিটি উইলিয়াম শেক্সপিয়র এর জুলিয়াস সিজারের এবং অ‍্যন্টনি ও ক্লিওপেট্রা নাটকের আলোকে তৈরী করা হয়। এতে অভিনয় করেন প্রসেনজিৎ চট্টোপাধ্যায়, দেব, যীশু সেনগুপ্ত, পরমব্রত চট্টোপাধ্যায়, নুসরাত জাহান এবং পাওলি দাম সহ আরোও অনেকে।
জুলফিকার প্রধানত জুলিয়াস সিজার’ আর ‘অ্যান্টনি অ্যান্ড ক্লিওপেট্রা এর গল্পের অনুকরণে বানানো হয়েছে।
কলকাতা বন্দরের সিন্ডিকেটের অন্যতম হোতা জুলফিকার আহমেদ। তিনি যেমন ক্ষমতাবান, তেমনি জনপ্রিয়ও বটে। সে বন্দর এলাকা প্রায় একা হাতে নিয়ন্ত্রণ করে। তবে নিজের কাছের লোক নিজেদের স্বার্থ হাসিল করতে পিছন থেকে ছুরি মারে তাঁকে। এখান থেকেই গল্পের শুরু।
"জুলফিকার" চলচ্চিত্রের গান লিখেছেন ও সুর করেছেন অনুপম রায়।
চলচ্চিত্রটি ৭ অক্টোবর ২০১৬ মুক্তি পায়। প্রথম দিনে মোট আয় করে টাকা এবং চার দিনে টাকা আয় করে। প্রথম সপ্তাহে চলচ্চিত্রটি মোট আয় করে টাকা।
লোথাল
লোথাল হল প্রাচীন সিন্ধ সভ্যতার একেবারে দক্ষিণ-পূর্ব দিকের একটি বিখ্যাত শহর ও বন্দর। এটি বর্তমান গুজরাত রাজ্যের ভাল প্রদেশ নামক এলাকায় অবস্থিত। এখানকার বন্দরকে কেন্দ্র করে গড়ে উঠেছিল এক বিরাট শহর। এই বন্দর শহরটি ৩৭০০ খ্রিষ্ট পূর্বে সিন্ধ সভ্যতার অংশ ছিল। এই প্রত্নতাত্ত্বিক শহরটি ১৯৫৪ সালে আবিষ্কৃত হয় এবং ১৯৫৫ থেকে ১৯৬০ সাল পর্যন্ত আর্কিওলজিক্যাল সার্ভে অব ইন্ডিয়া এখানে খনন কাজ চালায়। আর্কিওলজিক্যাল সার্ভে অব ইন্ডিয়া এর মতে, লোথাল ছিল বিশ্বের অন্যতম প্রাচীন পোতাশ্রয় যার মাধ্যমে প্রাচীন সবরমতি নদী মারফৎ হরপ্পা সভ্যতার শহরগুলির সঙ্গে আরব সাগরের তীরবর্তী সৌরাষ্ট্র এর উপকূলবর্তী এলাকাগুলির যোগাযোগ ছিল। কিন্তু অনেক প্রত্নতাত্ত্বিকগণ এ বিষয়ে সহমত পোষণ করেন না। তাদের মতে লোথাল নিছকই একটা ছোট শহর ছিল আর যে পোতাশ্রয়ের কথা বলা হচ্ছে সেটা আসলে একটা সেচের জলাধার ছিল।
প্রাচীন এশিয়া ও আফ্রিকার দূরবর্তী কোণগুলিতে মণি, রত্ন এবং মূল্যবান অলঙ্কারের ব্যবসা নিয়ে পৌঁছানোর জন্য প্রাচীন যুগে লোথাল একটি গুরুত্বপূর্ণ ও সমৃদ্ধ বাণিজ্য কেন্দ্র ছিল। গুটিকা তৈরির জন্য এবং ধাতব পদার্থের জন্য তারা যে কৌশল ও সরঞ্জামগুলি তৈরিতে অগ্রণী ভূমিকা রেখেছিল, তা ৪০০০ বছরেরও বেশি সময় ধরে পরীক্ষায় উত্তীর্ণ।
লোথাল আহমেদাবাদ জেলার ধোলকা তালুকার সারগওয়ালা গ্রামের কাছে অবস্থিত। এটি আহমেদাবাদ-ভাবনগর রেলপথের লোথাল-ভুরুখী রেলওয়ে স্টেশন থেকে ছয় কিলোমিটার দক্ষিণ-পূর্ব দিকে অবস্থিত। এটি আহমেদাবাদ (৮৫ কিলোমিটার / ৫৩ মাইল), ভাবনগর, রাজকোট এবং ধোলকা শহরগুলির সমস্ত আবহাওয়াতে ব্যবহারের উপযোগি সড়ক দ্বারা সংযুক্ত। স্থানটির নিকটতম শহর ধোলকা এবং বড়োদরা। ১৯৬১ সালে খনন পুনরায় শুরু করা হলে প্রত্নতাত্ত্বিকরা নদীটির উত্তর, পূর্ব ও পশ্চিমাঞ্চলের ভাঁজগুলি খনন করে নদী দিয়ে ডক সংযোগকারী ইনলেট চ্যানেল এবং নুলা ("র্যাভিন" বা "গুলি") খুজে পায়। ফলাফল স্থানটি একটি ঢিবি, একটি শহর, একটি বাজার, এবং বন্দর দ্বারা গঠিত। খননকৃত অঞ্চলের পাশে অবস্থিত প্রত্নতাত্ত্বিক যাদুঘর, যেখানে ভারতে সিন্ধু-যুগের প্রাচীনতম কিছু বিশিষ্ট সংগ্রহ প্রদর্শিত হয়।
লোথালকে ইউনেস্কোর কাছে বিশ্ব ঐতিহ্যবাহী স্থান হিসাবে মান্যতা দেওয়ার জন্য আবেদন করা হয়েছে এবং তা ইউনেস্কো-র বিচারাধীন।
১৯৪৭ সালে যখন ভারত ভাগ হল, তখন বেশিরভাগ হরপ্পা ও মহেঞ্জদর সভ্যতার অবশিষ্টাংশই পাকিস্তান-এ চলে যায়। তারপর আর্কিওলজিক্যাল সার্ভে অব ইন্ডিয়া নিজেদের উদ্যোগে নতুন করে খননকার্য ও অনুসন্ধান শুরু করে। ভারতের উত্তর-পশ্চিম ভাগে নতুন নতুন প্রত্নক্ষেত্র আবিষ্কৃত হয়।১৯৫৪ সাল থেকে ১৯৫৮ সালের মধ্যে কচ্ছ (মূলত ধোলাভিরা) ও সৌরাষ্ট্র উপকূলে হরপ্পা সভ্যতার ৫০০ কিলোমিটার বিস্তৃত নতুন প্রত্নক্ষেত্র আবিষ্কৃত হয়। লোথালের অবস্থান হল সিন্ধ প্রদেশের মহেঞ্জোদারো প্রত্নক্ষেত্র থেকে ৬৭০ কিলোমিটার (৩১০ মেইল) দূরে।
'লোথাল' কথার স্থানীয় গুজরাটি ভাষায় নাকি অর্থ - "মৃতের স্তুপ", ঠিক যেমন মহেঞ্জোদারো কথার অর্থ ঐ একই। ওখানকার স্থানীয় লোকজনদের কথাতেও শোনা যায় যে এখানে নাকি প্রাচীন শহর ও মানবজীবনের অস্তিত্ব ছিল। ১৮৫০ সালেও এখান থেকে নদী পথে জিনিসপত্র পরিবহণ হত। এ থেকেই এখানকার প্রাচীন নৌ যোগাযোগের প্রমান মেলে।
সিন্ধু সভ্যতার ব্যবসা বাণিজ্যের ক্ষেত্রে এই বন্দর শহরের অবদান অপরিসীম। এই বন্দর দ্বারাই সিন্ধু সভ্যতার মানুষ সুমেরীয়, মিশরীয় অঞ্চলের মানুষের সঙ্গে ব্যবসা বাণিজ্য করত।
সিন্ধু সভ্যতা
মুহাম্মদ ইবনে ইসহাক ইবনে ইবরাহিম
মুহাম্মদ ইবনে ইসহাক ইবনে ইবরাহিম (, মৃত্যু: জুন ৮৫১) ছিলেন আব্বাসীয় খিলাফতের সময়কার বাগদাদের মুসআবি গভর্নর। ৮৫০ সাল থেকে মৃত্যুর আগ পর্যন্ত তিনি এই পদে ছিলেন।
মুহাম্মদ ছিলেন ইসহাক ইবনে ইবরাহিম আল-মুসআবির পুত্র। পিতার জীবদ্দশায় তাকে সামারায় আব্বাসীয় দরবারে অংশ নেয়ার জন্য পাঠানো হয়েছিল। এখানে তিনি কেন্দ্রীয় সরকারের দায়িত্বপালন করেছেন এবং ইসহাকের প্রতিনিধি হিসেবে কাজ করেছেন।
৮৫০ সালে ইসহাক মারা যাওয়ার পর মুহাম্মদ বাগদাদের নিরাপত্তা প্রধানের দায়িত্ব পান। তিনি ফারসও লাভ করেছিলেন। কিন্তু এই প্রদেশের গভর্নর তার চাচা মুহাম্মদ ইবনে ইবরাহিম আল-মুসআবি তার প্রতি প্রতিদ্বন্দ্বী মনোভাব পোষণ করায় তিনি তাকে অপসারণ করে তার স্থলে নিজের চাচাত ভাই হুসাইন ইবনে ইসমাইল আল-মুসআবিকে ফারসের গভর্নর হিসেবে নিয়োগ দেন।
মুহাম্মমদ ৮৫১ সালের জুন মাসে মারা যান। এরপর আবদুল্লাহ ইবনে ইসহাক ইবনে ইবরাহিমকে তার পদ প্রদান করা হয়।
লাসা রেলওয়ে স্টেশন
লাসা রেলওয়ে স্টেশন () হল লাসা শহরের একমাত্র রেলওয়ে স্টেশন। এটি গোলামাদ-লাসা রেলপথের প্রান্তিক স্টেশন। এই রেল স্টেশনের দ্বারা লাসার সঙ্গে রাজধানী বেজিং ও সাংহাই সহ অন্যান্য কয়েকটি গুরুত্বপূর্ণ শহরের সঙ্গে যোগাযোগ সঙ্গঠিত হয়েছে।
স্টেশনটি লাসা শহরের কেন্দ্র থাকে ৫ কি.মি দূরে ও লাসা নদী থেকে প্রায় ১ কিমি দূরে অবস্থিত। নদীটির উপর লিওয়া সেতুটি লাসা শহর ও লাসা রেলওয়ে স্টেশনকে যুক্ত করেছে।
মুহাম্মদ ইবনে আবদুল্লাহ ইবনে তাহির
আবুল আব্বাস মুহাম্মদ ইবনে আবদুল্লাহ ইবনে তাহির (৮২৪/৫ – নভেম্বর ৮৬৭) ছিলেন আব্বাসীয় খিলাফতের অধীনে বাগদাদের তাহিরি বংশীয় গভর্নর ও পুলিশ প্রধান। ৮৫১ সাল থেকে তার মৃত্যুর পূর্ব পর্যন্ত তিনি এই দায়িত্বপালন করেছেন। এই সময় সংঘটিত গৃহযুদ্ধে তিনি গুরুত্বপূর্ণ ভূমিকা পালন করেছেন। ৮৬০ এর দশকে তিনি ইরাক, মক্কা ও মদিনার গভর্নর হিসেবেও দায়িত্বপালন করেছেন। তাকে পণ্ডিত, কবি এবং শিল্পী ও পণ্ডিতদের গুণগ্রাহী হিসেবে দেখা হত।
প্রেশার সুইং এডসর্পশান
প্রেশার সুইং এডসর্পশান বা PSA হচ্ছে চাপ নিয়ন্ত্রণের মাধ্যমে পরিশোষকের (এডসর্বেন্ট) এর আণবিক বৈশিষ্ট্য এবং আকর্ষণের উপর ভিত্তি করে গ্যাস মিশ্রণ থেকে কিছু গ্যাসকে পৃথক করার প্রযুক্তি। এটা এমবিয়েন্ট তাপমাত্রার কাছাকাছি তাপমাত্রায় করা হয়। এই প্রযুক্তি গ্যাস পৃথকীকরণের ক্রায়োজেনিক ডিস্টিলেশান পদ্ধতি থেকে বৈশিষ্ট্যগতভাবে আলাদা। জিয়োলাইট, এক্টিভেটেট কার্বন ইত্যাদি পদার্থক পরিশোষক হিসেবে ব্যবহার করা হয়। পরিশোষক উচ্চ চাপে নির্দিষ্ট গ্যাসকে পরিশোষণ করে। অতঃপর নিম্নচাপে শোষিত পদার্থকে ছেড়ে দেয়।
PSA সিস্টেমে সাধারনট বেশি পোরাস (ছিদ্রযুক্ত) পদার্থকে পরিশোষক হিসেবে ব্যবহার করা হয়। কারণ এদের "স্পেসিফিক সার্ফেস এরিয়া"র পরিমাণ বেশী। এক্টিভেটেড কার্বন, সিলিকা জেল, এলুমিনা এবং জিয়োলাইট PSA পদ্ধতিতে পরিশোষক হিসেবে ব্যবহৃত হয়।
তেল পরিশোধণাগার এবং এমোনিয়া উৎপাদনের জন্য বাণিজ্যিকভাবে বৃহৎপরিসরে হাইড্রোজেন গ্যাস সংশ্লেষণে PSA প্রযুক্তি ব্যবহার করা হয়। তেল পরিশোধনাগারে হাইড্রোজেন থেকে হাইড্রোজেন সাইফাইড পৃথকীকরণে PSA ব্যবহার করা হয়।
PSA প্রযুক্তির আরো কিছু ব্যবহারঃ
উবাইদুল্লাহ ইবনে আবদুল্লাহ ইবনে তাহির
আবু আহমাদ উবাইদুল্লাহ ইবনে আবদুল্লাহ ইবনে তাহির (, আনুমানিক ৮৩৮ – মে ৯১৩) ছিলেন ৯ম শতাব্দীর একজন তাহিরি কর্মকর্তা ও সামরিক অফিসার। তাহিরিদের মধ্যে তিনি সর্বশেষ ব্যক্তি যিনি উচ্চপদস্থ পদে কাজ করেছেন। তিনি ৮৬৭ সাল থেকে ৮৯১ সালের মধ্যে বিভিন্ন সময় বাগদাদের গভর্নর ছিলেন।
উবাইদুল্লাহ ছিলেন খোরাসানের গভর্নর আবদুল্লাহ ইবনে তাহির আল-খোরাসানির পুত্র। ৮৬৫-৮৬৬ এর গৃহযুদ্ধের সময় তিনি বাগদাদে ছিলেন। শহর অবরোধের সময় তিনি সামরিক বাহিনীতে তার ভাই মুহাম্মদ ইবনে আবদুল্লাহ ইবনে তাহিরের অধীনে দায়িত্বপালন করেছেন। মুহাম্মদ ইবনে আবদুল্লাহ ইবনে তাহির এসময় গভর্নর হিসেবে অবরোধকারীদের বিরুদ্ধে প্রতিরোধের সার্বিক দায়িত্ব পালন করেছেন।
৮৬৭ সালের নভেম্বরে মুহাম্মদের মৃত্যুর পর উবাইদুল্লাহ বাগদাদের গভর্নর হন। তিনি কয়েক দফায় বাগদাদের গভর্নরের দায়িত্ব পালন করেছেন।
উবাইদুল্লাহ সংস্কৃতির পৃষ্ঠপোষক হিসেবে খ্যাত ছিলেন। তিনি সাহিত্য, কাব্য, ব্যাকরণ, ইতিহাস, জ্যামিতি ও সঙ্গীতের পারদর্শী হিসেবে পরিচিত ছিলেন।
তার বেশ কিছু রচনাকর্ম ছিলে যা বর্তমানে হারিয়ে গিয়েছে বলে ধারণা করা হয়। তার লেখা বইয়ের মধ্যে ছিল কবিতা ও কবিদের বিষয়ক বই "কিতাব আল-ইশারা ফি আখবার আল-শির", সরকার বিষয়ক বই "রিসালা ফি আল-সিয়াসা আল-মুলুকিইয়া", তার কাছে আব্বাসীয় শাহজাদা ও কবি ইবনে আল-মুতাজের পাঠানো চিঠির সংকলন, সুর বিষয়ক বই "কিতাব আল-আদাব আল-রাফিয়া", অলঙ্কারশাস্ত্র বিষয়ক বই "কিতাব আল-বারাআ ওয়া আল-ফাসাহা"। তার কবিতা একটি দিওয়ানে সংগৃহীত হয়েছিল। তার অনেক পংতি পরবর্তী লেখকগণ প্রচার করেছেন।
গোপালগঞ্জ পলিটেকনিক ইন্সটিটিউট
এটি গোপালগঞ্জ জিরো পয়েন্ট থেকে ১৩ কিলোমিটার দূরে চন্দ্রদিঘলিয়ায় অবস্থিত।
গোপালগঞ্জ পলিটেকনিক ইনস্টিটিউট ২০০১ সালে প্রতিষ্ঠিত হয়ে অতি সুনামের সাথে চলে আসছে। 
মূল ক্যাম্পাসে দক্ষিন পাশে রয়েছে পাঁচতলা বিশিষ্ট একটি একাডেমিক ভবন, উত্তর পাশে চারতলা বিশিষ্ট প্রশাসনিক ভবন ও পূর্ব ও পশ্চিমে দুটি দুইতলা বিশিষ্ট ভবন রয়েছে। এবং এর পাছে একটি মাঠ রয়েছে। মূল ক্যাম্পাসে ঢুকতেই বাম পাশে শহীদ মিনার।এই ইনস্টিটিউটে নিজস্ব কোনো ছাত্রাবাস নেই।
দিল্লীর জেলাসমূহের তালিকা
দিল্লী ভারতের রাষ্ট্রীয় রাজধানী অঞ্চল যা ভারতের রাষ্ট্রপতি কর্তৃক পরিচালিত হয়। দিল্লী কে এগারোরি জেলায় ভাগ করা হয়েছে নিচে তার তালিকা দেওয়া হল।
সুরমীয় ভাষাসমূহ
সুরমীয় ভাষাসমূহ পূর্ব সুদানিক ভাষা পরিবারের একটি শাখা বিশেষ।
মাষকলাই
মাষকলাই একধরনের ডাল জাতীয় শস্য। প্রধানত লিগুমিনসি গোত্রের গুল্ম প্রজাতি "vigna mungo" থেকেই এই শস্য পাওয়া যায়। ভারতীয় উপমহাদেশে এই ডাল জাতীয় শস্যটি সবথেকে বেশি প্রচলিত এবং এই অঞ্চলেই এর ব্যবহারের আধিক্য দেখা যায়। এটি সবুজ সার, আচ্ছাদক শস্য এবং পশুখাদ্য হিসেবেও ব্যবহার্য। এর রোগবালাইয়ের মধ্যে উল্লেখযোগ্য ডাউনি মিলডিউ, রাস্ট, পাতার দাগপড়া রোগ এবং শুঁয়োপোকার প্রকোপ ।
মাষকলাই ডাল বিভিন্ন ভাবে রান্না হয়। মাছ-মাংস-সবজি—এসবের সঙ্গে এ ডালযোগে রান্না হয়। দেশের উত্তর ও উত্তর-পশ্চিমাঞ্চলে এর চাষ বেশি হয়ে থাকে। বিশেষজ্ঞরা বলেন, মাষকলাইয়ের ডালে শতকরা ২০ থেকে ২৩ ভাগ আমিষ থাকে। প্রোটিন ও ভিটামিন বি-এর সমৃদ্ধ উৎস হলো এই ডাল। এ ডাল পেট কেচে বর্জ্য নামিয়ে দেয়। সঙ্গে পুরুষের শুক্রাণুও বাড়ায়। রুচিকর ও বলবর্ধক বলে শরীরে প্রয়োজনীয় প্রোটিনের জোগানদাতা এই ডাল
মাষকলাই ডাল প্রচুর পুষ্টি গুণ সম্পন্ন ডাল।
এর প্রতি ১০০ গ্রামে আছেঃ
ডালশস্যটির চাষ ভারতীয় উপমহাদেশে প্রাচীনকাল থেকেই চলছে। এটি বনেও জন্মে, তবে এঁটেল মাটিতে ভাল ফলে। খরাসহিষ্ণু এই ডাল বর্ষা ও শীত মৌসুমের ফসল। ধানের সঙ্গে প্রায়শ পর্যায়িক চাষে এবং কখনও কখনও মিশ্রচাষেও ফলানো হয়। অগভীর চষা জমিতেই ভাল ফলন দেয়, গভীর চষা জমিতে ফলের বদলে ডালপালাই বেশি বাড়ে। ফসল পাকে ৮০-১২০ দিনের মধ্যে। ফলন হেক্টর প্রতি প্রায় ৭১৪ কেজি শুকনো ডাল। বাংলাদেশে মাষকলাই চাষের জমির পরিমাণ প্রায় ১,৪৮,৩৮০ হেক্টর ও বার্ষিক মোট উৎপাদন প্রায় ১,৩৬,০৮৫ মে টন।
প্রায় ৪০ সেমি লম্বা মাষকলাই গাছ খাড়া, আংশিক খাড়া বা গড়ানো হয়। ফুলের রং ফ্যাকাসে হলুদ। শুঁটিগুলি খাড়া বা আংশিক খাড়া; পাকলে হালকা বা গাঢ় বাদামি। বীজ সাধারণত কালো, তবে সবুজও হয়ে থাকে।এটি সবুজ সার, আচ্ছাদক শস্য এবং পশুখাদ্য হিসেবেও ব্যবহার্য। এর রোগবালাইয়ের মধ্যে উল্লেখযোগ্য ডাউনি মিলডিউ, রাস্ট, পাতার দাগপড়া রোগ এবং শুঁয়োপোকার প্রকোপ।
ভারতের বিভিন্ন ভাষায় এই ডালের নামের ভিন্নতা পাওয়া যায়। যেমনঃ-প্রোটিন ও ভিটামিন বি-এর সমৃদ্ধ উৎস হলো এই ডাল। এ ডাল পেট কেচে বর্জ্য নামিয়ে দেয়। সঙ্গে পুরুষের শুক্রাণুও বাড়ায়। রুচিকর ও বলবর্ধক বলে শরীরে প্রয়োজনীয় প্রোটিনের জোগানদাতা এই ডাল।
আন্দামান ও নিকোবর দ্বীপপুঞ্জের জেলাসমূহের তালিকা
আনদামান ও নিকোবর দ্বীপপুঞ্জ ১ আগস্ট, ১৯৭৪ সাল পর্যন্ত কোনো জেলা বিভাগ ছিল না। কিন্তু ১৮ আগস্ট, ২০০৬ সালে নিকোবর দ্বীপকে আলাদা জেলা এবং আন্দামান দ্বীপকে দুটি জেলায় ভাগ করা হয়। বর্তমানে আন্দামান ও নিকোবর দ্বীপপুঞ্জকে তিনটি জেলায় বিভক্ত করা হয়েছে।
ইসলামী ব্যাংক মেডিকেল কলেজ
ইসলামী ব্যাংক মেডিকেল কলেজ বাংলাদেশের রাজশাহী জেলায় অবস্থিত চিকিৎসা বিষয়ক উচ্চ শিক্ষা দানকারী একটি বেসরকারী প্রতিষ্ঠান। সরাসরি বেসরকারি ব্যবস্থাপনায় পরিচালিত এই প্রতিষ্ঠানটি ২০০৩ সালে প্রতিষ্ঠিত হয়। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ২২০ জন শিক্ষার্থীকে ভর্তি করা হয়ে থাকে।
এই মেডিকেল কলেজটি রাজশাহী শহর থেকে ৫ কিলোমিটার উত্তরে নওদাপাড়া এলাকায় অবস্থিত।
লিয়াম ডসন
লিয়াম অ্যান্ড্রু ডসন (; জন্ম: ১ মার্চ, ১৯৯০) উইল্টশায়ারের সুইনডন এলাকায় জন্মগ্রহণকারী বিশিষ্ট ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। কাউন্টি ক্রিকেটে হ্যাম্পশায়ারের পক্ষে খেলছেন লিয়াম ডসন। এরপূর্বে ইংল্যান্ডের অনূর্ধ্ব-১৯ দলের সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখেন। পাশাপাশি স্লো লেফট-আর্ম অর্থোডক্স বোলিং করে থাকেন।
তিন বছর বয়সে ক্রিকেট খেলতে শুরু করেন। গোয়াটাক্রেতে যোগ দেন সাত বছর বয়সে। এরপর যুব ক্রিকেটে উইল্টশায়ারের চিপেনহাম ক্রিকেট ক্লাবে যোগ দেন। সেখানেই হ্যাম্পশায়ার কর্তৃপক্ষের দৃষ্টি কাড়েন।
উইল্টশায়ারের দ্বিতীয় একাদশ ও উইল্টশায়ারে নিয়মিতভাবে খেলাকালীন ২০০৬-০৭ মৌসুমে মালয়েশিয়া সফরে অনূর্ধ্ব-১৯ দলের সদস্য হন। সফরে তিনি মালয়েশিয়া দলের বিপক্ষে চমকপ্রদ ৬/৯ লাভ করেন। ২০০৭ সালে পাকিস্তানের অনূর্ধ্ব-১৯ দলের টেস্ট সিরিজে ইংল্যান্ডের শীর্ষ উইকেট শিকারী ছিলেন।
২০০৭ মৌসুম শেষে হ্যাম্পশায়ারের পক্ষে তিনটি লিস্ট-এ ক্রিকেটে অংশ নেন। কোন উইকেট লাভে ব্যর্থ হলেও অভিষেক খেলায় সমানসংখ্যক ৩২ রান তোলেন। ১৯ সেপ্টেম্বর, ২০০৭ তারিখে ইয়র্কশায়ারের বিপক্ষে প্রথম-শ্রেণীর ক্রিকেটে অংশগ্রহণ করলেও ব্যাটিং বা বোলিং উভয় বিভাগেই তিনি ব্যর্থ হন।
বেলাশেষে (চলচ্চিত্র)
বেলাশেষে ভারতীয় বাংলা চলচ্চিত্র। এই ছবিটি ২০১৫ সালের মে মাসের ১ তারিখে কলকাতাতে মুক্তি দেয়া হয়।
প্রকাশনা ব্যবসার সঙ্গে যুক্ত সাহিত্যপ্রেমী বিশ্বনাথ মজুমদার (সৌমিত্র চট্টোপাধ্যায়) দুর্গা উৎসব উপলক্ষে ছেলে (শঙ্কর চক্রবর্তী), ছেলের বউ (ইন্দ্রাণী দত্ত), তিন মেয়ে (অপরাজিতা আঢ্য ঋতুপর্ণা সেনগুপ্ত ও মনামি ঘোষ) এবং তিন জামাইকে (খরাজ মুখোপাধ্যায়, সুজয়প্রসাদ চট্টোপাধ্যায় এবং অনিন্দ্য চট্টোপাধ্যায়) এক জায়গায় জড়ো করেন৷ সকলে ভাবে উনি বোধহয় তার সম্পত্তির উইল পড়ে শোনাবেন৷ কিন্তু বিশ্বনাথ সবাইকে অবাক করে দিয়ে জানান, ৪৯ বছরের দাম্পত্য জীবনের ইতি টানতে চান তিনি৷ স্ত্রী আরতির (স্বাতীলেখা সেনগুপ্ত) সঙ্গে বিবাহ-বিচ্ছেদের জন্য যাবতীয় আইনি ব্যবস্থা তিনি ইতোমধ্যেই সেরে ফেলেছেন৷ দু’জনের দাম্পত্য জীবনে কোনও বিবাদ নেই৷ কোনও অপূর্ণতাও নেই৷ 
একপর্যায়ে আদালতের শরণাপন্ন হন দুজন আলাদা-যাপনের জন্য, আদালত তাদের ১৫ দিন একত্রে কাটানোর জন্য সুপারিশ করে। শুরু হয় বিবাহ বিচ্ছেদের আগের শেষ ১৫ দিন, যেখানে থাকবে শুধু বিশ্বনাথ আর আরতি।
সায়ীফ সালাহউদ্দিন
সায়ীফ সালাহউদ্দিন একজন বাংলাদেশী-মার্কিন বিজ্ঞানী এবং ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশল ও কম্পিউটার বিজ্ঞান বিভাগের সহযোগী অধ্যাপক।
সায়ীফ ঢাকা কলেজ থেকে এইচএসসি পাস করেন। এরপর বাংলাদেশ প্রকৌশল বিশ্ববিদ্যালয় থেকে তড়িৎ ও ইলেক্ট্রনিক প্রকৌশলে বিএসসি ডিগ্রি অর্জন করেন। এরপর পারডু বিশ্ববিদ্যালয় থেকে পিএইচডি ডিগ্রি অর্জন করেন।
আত্রাই (দ্ব্যর্থতা নিরসন)
আত্রাই শব্দটি দ্বরা সাধারণত নদী ও অঞ্চলকে বোঝায়।
নদী
অঞ্চল
কেশব সেন
কেশব সেন ছিলেন সেন রাজবংশের শেষ রাজা, যিনি ১২২৫ - ১২৩০ পর্যন্ত তিনি সেন রাজবংশের রাজত্ব করেন। লক্ষ্মণ সেনের মৃত্যুর পর তাঁর প্রথম পুত্র বিশ্বরুপ সেন (১২০৬ - ১২২৫) রাজা হন। বিশ্বরুপ সেনের পর রাজা হন কেশব সেন। বিশ্বরূপের শাসনামলেই কেশব সেন বিক্রমপুর শাসন করেন।
২০১১ দক্ষিণ এশীয় বীচ গেমস
২০১১ দক্ষিণ এশীয় বীচ গেম্‌স (অফিসিয়াল নাম ১ম দক্ষিণ এশীয় বীচ গেম্‌স) দক্ষিণ এশিয়ার বহু-ক্রীড়া প্রতিযোগিতা দক্ষিণ এশীয় গেম্‌সের বীচ গেম্‌স সংস্করণ যা ২০১১ সালের ৮ থেকে ১৪ অক্টোবর শ্রীলঙ্কার হাম্বানতোতায় অনুষ্ঠিত হয়। এর উদ্ভোধনী অনুষ্ঠান ৮ অক্টোবর হা্ম্বানতোতা বীচ স্টেডিয়ামে আয়োজিত হয়। এ আসরে দক্ষিণ এশিয়ার ৩৫৯ জন ক্রীড়াবিদ অংশগ্রহণ করে।
Marathon swimming and sailing were to be contested in Arugam Bay while the remaining sports will be contested in Hambantota. However later organizers decided to move the events closer locations, Tangalle and Tissamaharama. 26 events in 10 sports are currently scheduled to be held. Triathlon and beach bodybuilding were dropped from the program due to a lack of participants.
২০১১ সার্কভুক্ত দক্ষিণ এশীয় বীচ গেম্‌সের ৮টি দেশ অংশগ্রহণ করে।
২০১১ দক্ষিণ এশীয় বীচ গেম্‌সের ইভেন্ট সূচী।
স্বাগতিক দেশের জন্য ল্যাভেন্ডার নীল হাইলাইট
লেগুন নেবুলা
Giovanni Hodierna ১৬৫৪ সালে নেবুলাটি আবিষ্কার করেন। এই নেবুলাটি এখন পযন্ত আবিষ্কৃত খালি চোখে দৃশ্যমান নক্ষত্রের জন্মদাত্রী দুইটি নেবুলার মধ্যে একটি। খালি চোখে রাতের আকাশে তাকালে মধ্য-উত্তর অক্ষে ক্ষীনভাবে এই নেবুলাটি দেখা যায়। টেলিস্কোপের সাহায্যে ডিম্বাকৃতির মেঘের মতো দেখায়।
লেগুন নেবুলা সৌরজগত থেকে ৪০০০ থেকে ৬০০০ আলোকবর্ষ দূরে অবস্থিত। পৃথিবীর আকাশে ৯০’ থেকে ৪০’ পর্যন্ত বিস্তৃতি পরিলক্ষিত হয় যা থেকে বোঝা যায় এর অবস্থান মোটামুটি ১১০ থেকে ৫০ আলোকবর্ষ পর্যন্ত। রঙিন time-exposure ছবিতে নেবুলাটিকে গোলাপি দেখায়। মানুষের চোখ এই রঙের প্রতি খুব কম সংবেদনশীল হওয়ায় টেলিস্কোপ বা বাইনোকুলার দিয়ে পর্যবেক্ষ করলে নেবুলা‌টি ধূষর দেখায়। নেবুলাটির কেন্দ্রে বালিঘড়ি সাদৃশ্য একটি কাঠামো দেখা যায়, জন হারসেল যার নামকরণ করেন Hourglass Nebula বা বালিঘড়ি নেবুলা। অবশ্য এই নেবুলাকে Musca নক্ষত্রমন্ডলীতে অবস্থিত বহুল প্রচলিত Hourglass Nebula এক নয়। ২০০৬ সালে এই বালিঘড়ির ভিতরে চারটি Herbig–Haro objects আবিষ্কৃত হয় যা একটি নক্ষত্রে জন্ম হওয়ার প্রক্রিয়ার প্রমান বহন করে।
কন ডি ল্যাঞ্জ
কন ডি ওয়েট ডি ল্যাঞ্জ (জন্ম: ৮ ফেব্রুয়ারি, ১৯৮১) কেপ প্রদেশের বেলভিল এলাকায় জন্মগ্রহণকারী ও দক্ষিণ আফ্রিকান বংশোদ্ভূত বিশিষ্ট স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতি অর্থোডক্স স্পিন অল-রাউন্ডার হিসেবে খেলছেন। পাশাপাশি ডানহাতে ব্যাটিংয়ে অভ্যস্ত কন ডি ল্যাঞ্জ। ঘরোয়া প্রথম-শ্রেণীর ক্রিকেটে বোল্যান্ডের পক্ষে খেলেন। এছাড়াও, কেপ কোবরাস, নাইটস, ফ্রি স্টেট ও নর্দাম্পটনশায়ারের পক্ষে খেলেছেন।
মার্চ, ১৯৯৮ সালে সফরকারী শ্রীলঙ্কা দলের বিপক্ষে প্রথম-শ্রেণীর ক্রিকেটে অভিষেক ঘটে তার। ২০১২ ও ২০১৩ সালে কাউন্টি ক্রিকেটে নর্দাম্পটনশায়ারে খেলেন। জুন, ২০১৫ সালে আন্তঃমহাদেশীয় কাপে আফগানিস্তানের বিপক্ষে অংশ নেন। ১৯ জুন, ২০১৫ তারিখে আয়ারল্যান্ডের বিরুদ্ধে অনুষ্ঠিত খেলায় তার টুয়েন্টি২০ আন্তর্জাতিকে অভিষেক ঘটে তার। কিন্তু বৃষ্টির কারণে খেলাটি পরিত্যক্ত হয়।
ক্যাথি ক্রস
ক্যাথলিন ক্যাথি ক্রস (; জন্ম: ২৮ জুন, ১৯৫৭) নর্থ আইল্যান্ডের তুমারুনুই এলাকায় জন্মগ্রহণকারী নিউজিল্যান্ডীয় প্রমিলা ক্রিকেটার ও পূর্ব এশিয়া-প্রশান্ত মহাসাগরীয় অঞ্চল থেকে মনোনীত আম্পায়ার। নিউজিল্যান্ড মহিলা ক্রিকেট দলের অন্যতম সদস্য ছিলেন ক্যাথি ক্রস। দলে তিনি মূলতঃ উইকেট-কিপারের দায়িত্ব পালন করতেন। নগাতি মানিয়াপোতো উপজাতি পরিবারের সদস্য তিনি।
খেলোয়াড়ী জীবন থেকে অবসর নেবার পর ক্রস আম্পায়ারিত্বের দিকে ঝুঁকে পড়েন ও ১৯৯৮-৯৯ মৌসুমে আম্পায়ার হিসেবে খেলা পরিচালনা করেন। ২০০০ সালে মহিলাদের ক্রিকেট বিশ্বকাপে নিউজিল্যান্ড মহিলা দলের প্রতিনিধিত্ব করেন।
২০০২ সালে প্রথম মহিলা হিসেবে টেস্টে আম্পায়ার হিসেবে মনোনীত হন। ওয়েলিংটনে নিউজিল্যান্ড ও ইংল্যান্ডের মধ্যকার খেলায় চতুর্থ আম্পায়ারের দায়িত্বে ছিলেন। ২০১৪ সালে প্রথম মহিলা হিসেবে আইসিসি'র সহযোগী ও অনুমোদনপ্রাপ্ত আন্তর্জাতিক আম্পায়ারের তালিকায় অন্তর্ভুক্ত হয়েছেন। এছাড়াও, ২০১১ সালের মহিলা ক্রিকেট বিশ্বকাপ বাছাইপর্ব এবং ২০১৩ সালের মহিলাদের বিশ্ব টুয়েন্টি২০ বাছাইপর্বে আম্পায়ারের দায়িত্ব পালন করেন। ২৮ নভেম্বর থেকে ৫ ডিসেম্বর পর্যন্ত ব্যাংককে অনুষ্ঠিত মহিলাদের বিশ্ব টুয়েন্টি২০ বাছাইপর্বে অস্ট্রেলিয়ার ক্লেয়ার পোলোস্যাক, ইংল্যান্ডের সু রেডফার্ন এবং ওয়েস্ট ইন্ডিজের জ্যাকুলিন উইলিয়ামস-সহ তিনিও খেলা পরিচালনার জন্য আইসিসি কর্তৃক মনোনীত হন।
২০১৬ সালের আইসিসি বিশ্ব টুয়েন্টি২০ প্রতিযোগিতায় ৩১-সদস্যবিশিষ্ট খেলা পরিচালনাকারী কর্মকর্তাদের তালিকায় দুইজন মহিলা আম্পায়ারকে মনোনীত করা হয়। এরফলে প্রতিযোগিতার ইতিহাসে প্রথমবারের মতো অস্ট্রেলীয় ক্লেয়ার পোলোসাকের সাথে তিনিও খেলা পরিচালনার জন্য মাঠে অবস্থান গ্রহণ করেন। ক্রস ইতোঃপূর্বে ২০০০, ২০০৯ এবং ২০১৩ সালের মহিলাদের বিশ্বকাপে খেলা পরিচালনা করেছেন। ১৬ মার্চ চেন্নাইয়ে অনুষ্ঠিত বাংলাদেশ-পাকিস্তানের মধ্যকার খেলা পরিচালনা করেন।
সেলিম শাহরিয়ার
সেলিম শাহরিয়ার একজন বাংলাদেশী বিজ্ঞানী এবং নর্থওয়েস্টার্ন বিশ্ববিদ্যালয় এর অধ্যাপক।
শাহরিয়ার ১৯৬৪ সালে জন্মগ্রহণ করেন। বিপিন বিহারি স্কুল থেকে মাধ্যমিক আর ঢাকা কলেজ থেকে উচ্চমাধ্যমিক পরীক্ষায় তিনি মেধাতালিকায় ছিলেন দশের মধ্যে। ম্যাসাচুসেট্‌স ইনস্টিটিউট অব টেকনোলজি থেকে তড়িৎ প্রকৌশল ও কম্পিউটার বিজ্ঞান এবং পদার্থবিজ্ঞানে ১৯৮৬ সালে ব্যাচেলর অব সায়েন্স, তড়িৎ প্রকৌশল ও কম্পিউটার বিজ্ঞানে ১৯৮৯ সালে মাস্টার অব সায়েন্স এবং তড়িৎ প্রকৌশল ও কম্পিউটার বিজ্ঞানে ১৯৯২ সালে পিএইচডি ডিগ্রি অর্জন করেন। তিনি ম্যাসাচুসেট্‌স ইনস্টিটিউট অব টেকনোলজি এর রিসার্চ ল্যাবরেটরী অব ইলেক্ট্রনিক্স এ ১৯৯১ থেকে ১৯৯২ সাল পর্যন্ত পোস্ট-ডক্টরাল রিসার্চ অ্যাসোসিয়েট, ১৯৯২ থেকে ২০০০ সাল পর্যন্ত রিসার্চ সায়েন্টিস্ট এবং ২০০১ সালে প্রিন্সিপাল রিসার্চ সায়েন্টিস্ট হিসেবে কর্মরত ছিলেন। ২০০১ থেকে ২০০৮ সাল পর্যন্ত নর্থওয়েস্টার্ন বিশ্ববিদ্যালয় এর তড়িৎ প্রকৌশল ও কম্পিউটার বিজ্ঞান বিভাগের সহযোগী অধ্যাপক হিসেবে কর্মরত ছিলেন। ২০০৮ সালে তিনি অধ্যাপক পদে উন্নীত হন। ২০০৮ সাল থেকে এই বিভাগের সলিড স্টেট এবং ফোটোনিক্স ডিভিশনের পরিচালক হিসেবে কর্মরত। একই সাথে তিনি ২০০৮ সাল থেকে পদার্থবিজ্ঞান এবং জ্যোতির্বিজ্ঞান বিভাগেরও অধ্যাপক।
২০১৭ মহিলা ক্রিকেট বিশ্বকাপ
২০১৭ মহিলা ক্রিকেট বিশ্বকাপ () মহিলা ক্রিকেট বিশ্বকাপের ১১শ আসর। মহিলা ক্রিকেট বিশ্বকাপের এ প্রতিযোগিতাটি স্বাগতিক ইংল্যান্ডে ২০১৭ সালের ২৪ জুন থেকে ২৩ জুলাই অনুষ্ঠিত হবে। এটি ইংল্যান্ডে অনুষ্ঠিত মহিলা বিশ্বকাপের তৃতীয় আসর। এর পূর্বে ১৯৭৩ ও ১৯৯৩ সালে মহিলা ক্রিকেট বিশ্বকাপের স্বাগতিক দেশের মর্যাদা পেয়েছিল। ৮টি দল এবারের আসরে অংশগ্রহণ করবে।
২০১৪-১৬ আইসিসি মহিলা চ্যাম্পিয়নশীপের শীর্ষ ৮টি দল বিশ্বকাপ ক্রিকেটে খেলার সুযোগ পায়। প্রথম ৪টি দল চ্যাম্পিয়নশীপ ফাইনাল থেকে সরাসরি যোগ্যতা অর্জন করে এবং বাকি ৪টি দল নির্বাচনের জন্য ২০১৭ সালের মহিলা বিশ্বকাপ ক্রিকেট বাছাইপর্ব ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে চ্যাম্পিয়নশীপের ৪টি দল ও অন্যান্য ৬টিসহ মোট ১০টি দল অংশগ্রহণ করে।
৮ ফেব্রুয়ারি ২০১৬ তারিখে আইসিসি ২০১৭ মহিলা ক্রিকেট বিশ্বকাপের সময়সূচী ঘোষনা করে। লর্ড’সে ফাইনাল এবং বাকী খেলাসমূহ ইংল্যান্ডের আরও চারটিসহ সর্বমোট পাঁচটি ক্রিকেট মাঠে অনুষ্ঠিত হবে। অন্য মাঠগুলো হল: ডার্বিশায়ার, লিচেস্টারশায়ার, সমারসেট ও গ্লুচেস্টারশায়ার।
৮ ফেব্রুয়ারি, ২০১৬ তারিখে গ্রুপ পর্বের সময়সসূচী ঘোষণা করা হয়। আট দল একে-অপরের বিপক্ষে একক লীগ পদ্ধতিতে খেলবে। লীগের খেলা শেষে শীর্ষ চার দল সেমি-ফাইনালে অংশ নিবে। ২৩ জুলাই, ২০১৭ তারিখে লর্ডসে সেমি-ফাইনালের বিজয়ী দল চূড়ান্ত খেলায় মুখোমুখি হবে। ২৮ দিনের এ প্রতিযোগিতায় সর্বমোট ৩১ খেলা অনুষ্ঠিত হবে। আন্তর্জাতিক নারী দিবসকে উপজীব্য করে ৮ মার্চ, ২০১৭ তারিখে আইসিসি কর্তৃপক্ষ প্রতিযোগিতার পূর্ণাঙ্গ সময়সূচী ঘোষণা করে। গ্রুপ-পর্বের সময়সূচীকে সামনে রেখে ১৯ জুন থেকে চারটি প্রস্তুতিমূলক খেলা আয়োজনের সিদ্ধান্ত নেয়া হয়।
৮ ফেব্রুয়ারি, ২০১৬ তারিখে লর্ডসে অনুষ্ঠিতব্য ২৩ জুলাই, ২০১৭ চূড়ান্ত খেলার কথা ঘোষণা করা হয়।
১৯৭৩ মহিলা ক্রিকেট বিশ্বকাপ
১৯৭৩ মহিলা ক্রিকেট বিশ্বকাপ মহিলা ক্রিকেট বিশ্বকাপের ১ম আসর। মহিলা ক্রিকেট বিশ্বকাপ এ আসরের মাধ্যমের শুরু হয় যা ১৯৭৫ সালে পুরুষদের সীমিত ওভারের ক্রিকেট চালু হওয়ার দুবছর আগে অনুষ্ঠিত হয়। এ প্রতিযোগিতার চ্যাম্পিয়ন হয় স্বাগতিক ইংল্যান্ড। প্রতিযোগিতাটি ইংল্যান্ডের ব্যবসায়ী স্যার জ্যাক হেওয়ার্ড এর উদ্ভাবন ছিল, যিনি এর আসরে £৪০,০০০ হাজার পাউন্ড খরচ বহন করেছিলেন।
"টীকা: খেলেছে = যতটি ম্যাচ খেলেছে, জয় = যতটি ম্যাচে জয়ী হয়েছে পরা = যতটি ম্যাচে পরাজিত হয়েছে, টা = যতটি ম্যাচে টাে হয়েছে, A = Abandonments, A = যতটি ম্যাচের ফলাফল হয়নি, পয়েন্ট = কত পয়েন্ট পেয়েছে"
সনি পিক্স
সনি পিক্স হল একটি ভারতীয় টেলিভিশন চ্যানেল যেখানে হলিউড চলচ্চিত্রসমূহ সম্প্রচার করা হয়ে থাকে। চ্যানেল বৃহত্তর মালিকানাধীন একটি অংশ হিসেবে পরিচিত এবং মাল্টি স্ক্রিন মিডিয়া কর্তৃক পরিচালিত হয়ে থাকে। চ্যানেলটি সনি পিকচার্স এন্টারটেইনমেন্ট, ইউনিভার্সাল স্টুডিও, লাইন্সগেটের এবং এমজিএম এর সাথে চলচ্চিত্র সম্প্রচারের লাইসেন্স ক্রয় করে।
স্ত্রীর পাওনা
স্ত্রীর পাওনা ১৯৯১ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন শেখ নজরুল ইসলাম। এতে শ্রেষ্ঠাংশে অভিনয় করেছেন শাবানা, আলমগীর, ইলিয়াস কাঞ্চন, নূতন, দিতি, রাজিব প্রমুখ। এ চলচ্চিত্রে অভিনয় করে নূতন শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার পান।স্ত্রীর পাওনা ছায়াছবির সঙ্গীত পরিচালনা করেছেন আলাউদ্দিন আলী। গানে কণ্ঠ দিয়েছেন রুনা লায়লা, সাবিনা ইয়াসমিন ও খালিদ হাসান মিলু।
জাতীয় চলচ্চিত্র পুরস্কার
হরনাথ রায় চৌধুরী
রাজা হরনাথ রায় চৌধুরী তাঁর বিভিন্ন জনহিতকর কাজের জন্য দুবলহাটি জমিদারদের মধ্যে বিখ্যাত হয়ে আছেন। বর্তমার রাজশাহী, বগুড়া, দিনাজপুর, ফরিদপুর ও সিলেট জেলায় তাঁর সময়কার জমিদারী বিস্তৃত ছিল। দুবলহাটি জমিদারি বৃহত্তর রাজশাহী জেলার জমিদার পরিবারের মধ্যে সবচেয়ে প্রাচীন। ১৮৭৪ সালের দুর্ভিক্ষে তাঁর জনকল্যাণমূলক কর্মকান্ডের স্বীকৃতি স্বরূপ ১৮৭৫ সালে ব্রিটিশ সরকার তাঁকে রাজা এবং ১৮৭৭ সালে রাজা বাহাদুর উপাধিতে ভূষিত করে।
রাজা হরনাথ রায় চৌধুরী প্রাতিষ্ঠানিক শিক্ষায় শিক্ষিত ছিলেন না। কিন্তু শিক্ষার প্রতি তাঁর গভীর অনুরাগ ছিল। রাজশাহী অঞ্চলের শিক্ষাবিস্তারে তাঁর অবদান অনেক। তিনি ১৮৬৪ সালে দুবলহাটিতে একটি অবৈতনিক নিম্ন মাধ্যমিক ইংরেজি স্কুল প্রতিষ্ঠা করেন এবং ১৮৭৩ সালে তদানীন্তন রাজশাহী জেলা স্কুলকে রাজশাহী কলেজে উন্নীত করার জন্য বার্ষিক ৫০০০ টাকা আয়ের সম্পত্তি দান করেন। উক্ত সম্পত্তির মূল্য তখন ছিল প্রায় এক লক্ষ টাকা। তিনি দুবলহাটিতে একটি অতিথিশালা খুলেছিলেন।
রাজা হরনাথ রায় চৌধুরী ১৮৯১ মৃত্যুবরণ করেন।
২০১৬ আইসিসি মহিলা বিশ্ব টুয়েন্টি২০ দলসমূহ
২০১৬ আইসিসি মহিলা বিশ্ব টুয়েন্টি২০ প্রতিযোগিতা আইসিসি মহিলা বিশ্ব টুয়েন্টি২০ প্রতিযোগিতার পঞ্চম আসর। প্রথমবারের মতো ভারতে এ প্রতিযোগিতাটি অনুষ্ঠিত হয়। ওয়েস্ট ইন্ডিজ বর্তমান চ্যাম্পিয়ন হিসেবে রয়েছে। দলটি ২০১৪ সালের শিরোপাধারী অস্ট্রেলিয়ার বিপক্ষে জয়লাভ করেছিল।
নীচে ২০১৬ সালের প্রতিযোগিতায় অংশগ্রহণের জন্য দলগুলোর সদস্যদের তালিকা তুলে ধরা হয়েছে: তালিকায় খেলোয়াড়দের বয়স ও টি২০আই খেলার সংখ্যা (প্রস্তুতিমূলক খেলা বাদে) প্রতিযোগিতা শুরুর পূর্বেকার সময়ের।
৯ ফেব্রুয়ারি, ২০১৬ তারিখে ক্রিকেট অস্ট্রেলিয়া কর্তৃপক্ষ অস্ট্রেলিয়া দলের সদস্যদের তালিকা প্রকাশ করে। 
কোচ: ম্যাথু মট
১০ ফেব্রুয়ারি, ২০১৬ তারিখে বাংলাদেশ ক্রিকেট বোর্ড (বিসিবি) কর্তৃপক্ষ বাংলাদেশ দলের সদস্যদের তালিকা প্রকাশ করে।
কোচ: জনক গামাগে
১৭ ফেব্রুয়ারি, ২০১৬ ইসিবি কর্তৃপক্ষ ইংল্যান্ড দলের সদস্যদের তালিকা প্রকাশ করে।
কোচ: মার্ক রবিনসন
৫ ফেব্রুয়ারি, ২০১৬ তারিখে বিসিসিআই কর্তৃপক্ষ ভারত দলের সদস্যদের তালিকা প্রকাশ করে।
কোচ: পুর্ণিমা রাও
১৯ জানুয়ারি, ২০১৬ তারিখে ক্রিকেট আয়ারল্যান্ড কর্তৃপক্ষ দলের তালিকা প্রকাশ করে।
কোচ: আরন হ্যামিল্টন
৩ ফেব্রুয়ারি, ২০১৬ তারিখে নিউজিল্যান্ড ক্রিকেট কর্তৃপক্ষ দলের তালিকা প্রকাশ করে। 
কোচ: হাইদি টিফেন
১০ ফেব্রুয়ারি, ২০১৬ তারিখে পাকিস্তান ক্রিকেট বোর্ড দলের তালিকা প্রকাশ করে।
কোচ: মোহতাশিম রশীদ
২৫ ফেব্রুয়ারি, ২০১৬ তারিখে ক্রিকেট সাউথ আফ্রিকা কর্তৃপক্ষ দলের তালিকা প্রকাশ করে।
কোচ: হিলটন মোরিং
৯ ফেব্রুয়ারি, ২০১৬ তারিখে শ্রীলঙ্কা ক্রিকেট কর্তৃপক্ষ দলের তালিকা প্রকাশ করে। 
কোচ: লঙ্কা ডি সিলভা
১৩ জানুয়ারি, ২০১৬ তারিখে ওয়েস্ট ইন্ডিজ ক্রিকেট বোর্ড দলের সদস্যদের তালিকা প্রকাশ করে।
কোচ: ভাসবার্ট ড্রেকস
মধুটিলা ইকোপার্ক
মধুটিলা ইকোপার্ক বাংলাদেশের শেরপুর জেলার নালিতাবাড়ী উপজেলার সীমান্তবর্তী এলাকায় অবস্থিত অন্যতম একটি পরিবেশ-উদ্যান। ১৯৯৯ সালে এই বনকে পরিবেশ-উদ্যান বা ইকোপার্ক ঘোষণা দেয়া হয়। এই পার্কের আয়তন ৩৮৩ একর।
ঢাকা থেকে মধুটিলা ইকোপার্কের দূরত্ব প্রায় ২০০ কিলোমিটার। ইহা নালিতাবাড়ী উপজেলার সীমান্তবর্তী ইউনিয়ন পোড়াগাও এ অবস্থিত
এখানে আছে সাইটভিট টাওয়ার, লেক, প্যাডেল বোট, স্টার ব্রিজ, মিনি চিড়িয়াখানা, শিশুপার্ক, রেস্টহাউসসহ বিভিন্ন স্থাপনা। এছাড়াও আছে ঔষধি ও সৌন্দর্যবর্ধক প্রজাতির গাছ, মৌসুমি ফুলসহ বিভিন্ন রঙের গোলাপের বাগান। পার্কটিতে জীববৈচিত্র্য ও প্রাণীর সমাহারও চোখে পড়বে।
জ্যাকব ট্রেম্বলে
জ্যাকব ট্রেম্বলে (জন্ম অক্টোবর ৫, ২০০৬) ক্যানাডিয়ান অভিনেতা। তিনি মাত্র পাঁচ বছর বয়সে ব্লু উইনস্লো চরিত্রে দি স্মার্ফস ২ ছবিতে অভিনয়ের মাধ্যমে চলচ্চিত্রে পদার্পন করেন।
ট্রম্বলে ৫ই অক্টোবর ২০০৬ সালে ব্রিটিশ কলাম্বিয়ার ভ্যানকোভারে জন্মগ্রহণ করেন।
আত্ম-অবগতি
আত্ম-অবগতি বা Self-awareness হচ্ছে অন্তদর্শন করার ক্ষমতা এবং নিজেকে পুনরায় চিনতে পারার সামর্থ্য দেয় যাতে একজন স্বতন্ত্র পৃথক হইতে পারে পরিবেশ এবং অন্যান্য স্বতন্ত্রদের থেকে। ইহাকে গুলাইয়া ফেলা যাবে না সচেতনতার সাথে। যখন সচেতনতা হচ্ছে একটি শব্দ যা দেওয়া হয়েছে যাতে একজন তার পরিবেশ, দেহ এবং জীবন ধরন সম্বন্ধে অবগত হয়, আত্ম-অবগতি হচ্ছে সেই অবগতিকে পুনরায় চিনতে পারা।
আত্ম-অবগতি বিষয়ের সাথে কোয়ালিয়া শব্দটি ব্যবহৃত হতে পারে। ইহা একটি ল্যাটিন শব্দ এবং ইহাকে ব্যবহার করা হয়ে থাকে আত্ম-অবগতি বিষয়টির সাথে।
কোয়ালিয়া (একবচন হচ্ছে কোয়ালি) এর মানে হচ্ছে বস্তুগত, সচেতন অভিজ্ঞতা। কোয়ালিয়া শব্দটি এসেছে ল্যাটিন ক্লীব লিঙ্গ বহুবচন হতে যার ল্যাটিন বিশেষণ হচ্ছে কোয়ালিস (ল্যাটিন উচ্চারণ – কোয়া লিস) মানে “কি ধরন” বা “কি প্রকার”। কোয়ালিয়া এর উদাহরণগুলো অন্তর্ভুক্ত করে মাথা ব্যাথ্যার বেদনা, গুঁড় শরবতের স্বাদ, সন্ধ্যা আকাশের লাল আভার অনুভূতি।
আত্রাই নদী (পাবনা)
আত্রাই নদী (পাবনা) হচ্ছে বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ৪৭ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আত্রাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৫।
আত্রাই নদী পাবনা জেলার সাঁথিয়া উপজেলার নন্দনপুর ইউনিয়নে প্রবহমান ইছামতি নদী (পাবনা) থেকে উৎপত্তি লাভ করেছে। অতঃপর এই নদীর জলধারা একই জেলার বেড়া উপজেলার মাসুন্দিয়া ইউনিয়ন পর্যন্ত বাদাই নদীতে পতিত হয়েছে। আত্রাইয়ের উৎপত্তিমুখে স্লুইসগেটের মাধ্যমে নদীর পানি নিয়ন্ত্রণ করা হয়। এ নদীর মাধ্যমে এলাকার পানি নিষ্কাশন করা হয় এবং সেচের কাজও করা হয়। বেশ কয়েক বছর ধরে নদীটির কোনো পরিবর্তন হয়নি। তবে এর প্রবাহ দিনদিন হ্রাস পাচ্ছে। নদীটি তে বন্যানিয়ন্ত্রণ বাঁধ নেই।
সাহসী মানুষ চাই
সাহসী মানুষ চাই ২০০৩ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মুহম্মদ হাননান। এতে শ্রেষ্ঠাংশে অভিনয় করেছেন শাকিব খান, কেয়া, শাহনুর, সোহেল রানা, রাজীব, মিশা সওদাগর।সাহসী মানুষ চাই ছায়াছবির সঙ্গীত পরিচালনা করেছেন আলাউদ্দিন আলী। গীত রচনা করেছেন মহম্মদ হাননান ও আলাউদ্দিন আলী। চলচ্চিত্রের গানে কণ্ঠ দিয়েছেন সাবিনা ইয়াসমিন, এন্ড্রু কিশোর, কনক চাঁপা, মনির খান, ও বেবি নাজনিন।
জাতীয় চলচ্চিত্র পুরস্কার
বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেতা
শ্রেষ্ঠ পার্শ্বচরিত্রে অভিনেতার জন্য জাতীয় চলচ্চিত্র পুরস্কার বাংলাদেশের চলচ্চিত্রের পার্শ্ব অভিনেতাদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৫ সাল থেকে প্রতি বছর দেওয়া হয়। প্রথমবার এই পুরস্কার লাভ করেন ফারুক। সর্বাধিক চারবার এই পুরস্কার লাভ করেন যৌথভাবে আবুল খায়ের ও রাজিব। তিনবার এই পুরস্কার লাভ করেন গোলাম মুস্তাফা, যার মধ্যে ১৯৯০ সালে তিনি তার এই পুরস্কার প্রত্যাখ্যান করেন। দুইবার করে এই পুরস্কার লাভ করেন আনোয়ার হোসেন, আলমগীর, রাইসুল ইসলাম আসাদ ও ফজলুর রহমান বাবু।
দুবলহাটি রাজবাড়ী
দুবলহাটী রাজবাড়ী প্রায় দু’শ’ বছরের প্রাচীন স্থাপনা এবং তৎকালীন জামিদার রাজা হরনাথ রায় চৌধুরীর সময়ে এই বাড়িটির ব্যাপক উন্নতি সাধন হয়। দুবলহাটির জমিদারী ছিল সিলেট, দিনাজপুর, পাবনা, বগুড়া, রংপুর ও ভারত এর কিছু অংশে।
৫ একর এলাকাজুড়ে বিশাল প্রাসাদ। আর প্রসাদের বাইরে ছিল দীঘি, মন্দির, স্কুল, দাতব্য চিকিৎসালয়, ১৬ চাকার রথসহ বিভিন্ন স্থাপনা। রাজ প্রাসাদের সামনে রোমান স্টাইলের বড় বড় পিলার গুলো রাজাদের রুচির পরিচয় বহন করে। এছাড়াও দুবলহাটি রাজ প্রাসাদে সাড়ে ৩’শ ঘর ছিল। তার ছিল ৭টি আঙ্গিনা। প্রাসাদের ভিতর কোনটি ৩ তলা আবার কোনটি ছিল ৪ তলা ভবন। ১টি গোল্ডেন সিলভার ও ১টি আইভরির তৈরি সিংহাসন ছিল। ব্রিটিশরা সিংহাসন দু’টি নিয়ে যায়। ১৮৬৪ সালে রাজ পরিবারের উদ্যোগে একটি স্কুল স্থাপন করা হয়। পরবর্তীতে স্কুলটি নামকরণ হয় রাজা হরনাথ উচ্চ বিদ্যালয়। প্রতি বছর স্টেটের খরচে ৫ জন করে গরিব ও মেধাবী ছাত্রদের লেখাপড়ার ব্যবস্থা ছিল এখানে।
নওগাঁ শহর থেকে মাত্র ৬ কিলোমিটার দূরে নওগাঁর ঐতিহ্যবাহী দুবলহাটি রাজবাড়ীর অবস্থান। বালুডাঙ্গা থেকে হাপানিয়া। হাপানিয়া থেকে ভ্যান বা অটো রিক্সায় দুবলহাটী রাজবাড়ী যাওয়া যায়। অথবা নওগাঁ গোস্তহাটীর মোড় হতে অটোরিক্সা যোগে দুবলহাটী রাজবাড়ী যাওয়া যায়।
স্থানীয় ঐতিহাসিকদের মতে রঘুনাথ নামের এক ব্যক্তি এ এলাকায় লবণ ও গুড়ের ব্যবসা করতেন। তিনি দীঘলি বিলের মধ্য দিয়ে প্রবাহিত খয়রা নদী দিয়ে নৌকা যোগে দুবলহাটিতে ব্যবসার জন্য আসেন (বর্তমানে নদীর অসত্মিত্ব আর নেই)। তিনি প্রায় প্রতিরাতে স্বপ্ন দেখতেন তাঁকে কে যেন বলছে, “তুই যেখানে নৌকা বেঁধেছিস সেখানে জলের নিচে রাজ রাজেশ্বরী দেবীর প্রতিমা আছে। সেখান থেকে তুলে স্থাপন কর।” রঘুনাথ একদিন ভোরবেলা জলে নেমে দেখলেন সত্যিই সেখানে রাজ রাজেশ্বরীর প্রতিমা আছে। তিনি প্রতিমাটি জল থেকে তুলে একটি মাটির বেদী তৈরি করে প্রতিষ্ঠা করলেন। এরপর তাঁর ব্যবসায় ব্যাপক উন্নতি হতে থাকে।
অন্য আরেক ঐতিহাসিকদল মনে করেন, দুবলহাটি জমিদার বংশের প্রতিষ্ঠাতা জগতরাম একজন লবণ ব্যবসায়ী, বাণিজ্য উপলক্ষে দুবলহাটির কাছের গ্রামে এসে বসবাস শুরু করেন এবং বিল অঞ্চলের ইজারা পত্তন গ্রহণ করেন। ধীরে ধীরে তাঁরা প্রচুর জমির মালিক হন। কথিত আছে যে, এই অঞ্চলে তেমন কোন ফসল উৎপন্ন না হওয়ায় ভুমা মহল অজুহাতে দুবলহাটির জমিদার কই মাছ দিয়ে কর পরিশোধ করতেন। মাত্র ২২ কাহন কই মাছ কর হিসেবে দিতেন। রঘুনাথের বিত্ত-বৈভবের খবর পৌঁছে যায় মোগল দরবারে। মোগল দরবারের নির্দেশে তাঁকে ডেকে পাঠানো হয় মুর্শিদাবাদ নবাবের দরবারে। নবাব তাঁকে রাজস্ব প্রদানের নির্দেশ জারি করেন। তিনি নবাবকে জানান, তিনি যে এলাকায় থাকেন সেখানে শুধু জল আর জল। কোন ফসল হয় না। তবে বড় বড় কৈ মাছ পাওয়া যায়। বিষয় বুঝতে পেরে নবাব তাঁকে প্রতি বছর রাজস্ব হিসাবে ২২ কাহন কৈ মাছ প্রদানের নির্দেশ দেন।
১৮৯২ খ্রিষ্টাব্দ এর দিকে জমিদারি প্রথা বিলুপ্তি হওয়ার পর রাজা হরনাথ রায় সপরিবারে চলে যান ভারতে। রাজবংশের স্মৃতিস্বরূপ থেকে যায় বিশাল সুরম্য অট্টালিকা দুবলহাটি রাজবাড়ী। পরবর্তীতে এটি সরকারি সম্পদ হিসেবে প্রত্নতত্ত্ব বিভাগ নিজেদের অধীনে নেয়।
সুলাইমান ইবনে আবদুল্লাহ ইবনে তাহির
সুলাইমান ইবনে আবদুল্লাহ ইবনে তাহির () ছিলেন ৯ম শতাব্দীতে আব্বাসীয় খিলাফতের একজন তাহিরি কর্মকর্তা। তিনি তাবারিস্তানের শেষ তাহিরি গভর্নর ছিলেন। হাসান ইবনে জায়েদের বিদ্রোহের ফলে ক্ষমতাচ্যুত হওয়ার পূর্ব পর্যন্ত তিনি সেখানে শাসন করেছেন। এরপর তিনি বাগদাদের গভর্নর হিসেবে নিয়োগ পান। ৮৭৯ সালে মৃত্যুর পূর্ব পর্যন্ত তিনি এই পদে ছিলেন।
সুলাইমান ছিলেন আবদুল্লাহ ইবনে তাহির আল-খোরাসানির পুত্র। ইবনে ইসফান্দিয়ারের মতে তিনি ৮৫১ বা ৮৫৪ সালে তাবারিস্তানের গভর্নর হিসেবে নিয়োগ পান। তার শাসনামলে তিনি তার ডেপুটি মুহাম্মদ ইবনে আওস আল-বলখির প্রভাবাধীন হয়ে পড়েন। মুহাম্মদ ইবনে আওস নিজ পরিবারের সদস্যদের প্রদেশের শহর ও জেলার গভর্নর হিসেবে নিয়োগ দিয়েছিলেন। এসবের ফলে স্থানীয় জনগণের মধ্য বিরূপ প্রতিক্রিয়া সৃষ্টি হয় এবং শীঘ্রই সুলাইমানের প্রশাসনের বিরুদ্ধে অতিরিক্ত করারোপ ও স্বৈরাচারের অভযোগ উঠে।
৮৬৪ সাল নাগাদ প্রদেশের পশ্চিমের জেলাগুলোতে বিদ্রোহ দেখা দেয়। বিদ্রোহীরা আলি বংশীয় হাসান ইবনে জায়েদকে নেতা ঘোষণা করে এবং শীঘ্রই শক্তিশালী হয়ে উঠে। তারা তাবারিস্তান ও প্রতিবেশি দাইলামের বাসিন্দাদের সমর্থন পায়। ইবনে আওসকে যুদ্ধে পরাজিত করার পর তারা ৮৬৪ সালের নভেম্বরে আমুলে প্রবেশ করে এবং এরপর সারিয়ার দিকে অগ্রসর হয়। সুলাইমান এখানে অবস্থান করছিলেন। শেষপর্যন্ত সুলাইমান তাবারিস্তান ত্যাগ করে জুরজান চলে আসেন।
জুরজান আসার পর তিনি সৈনিকদের পুনরায় সংগঠিত করা শুরু করেন এবং তার ভ্রাতুষ্পুত্র ও খোরাসানের গভর্নর মুহাম্মদ ইবনে তাহিরের কাছে সাহায্য চান। এরপর তিনি তাবারিস্তানের দিকে অগ্রসর হন এবং ৮৬৫ সালে বিদ্রোহীদের পরাজিত করে প্রদেশের অধিকাংশ পুনরুদ্ধার করেন। তবে এই সাফল্য বেশিদিন স্থায়ী হয়নি। পরাজিত হওয়ার ফলে তিনি পুনরায় জুরজান চলে যান। বিদ্রোহীদের বিরুদ্ধে আরেকটি অভিযান হলেও তা ব্যর্থ হয়।
৮৬৯ সালে সুলাইমান বাগদাদের নিরাপত্তা প্রধান হিসেবে নিয়োগ পান। ইতিপূর্বে তার ভাই উবাইদুল্লাহ ইবনে আবদুল্লাহ ইবনে তাহির এই পদে ছিলেন। নিয়োগ পাওয়ার পর তাকে বাগদাদের গোলযোগপূর্ণ পরিস্থিতি সামাল দিতে হয়।
সুলাইমান ৮৭৯ সালের আগস্ট বা সেপ্টেম্বরে মারা যান। তার পদে উবাইদুল্লাহ ইবনে আবদুল্লাহকে নিয়োগ দেয়া হয়।